Žiadame o vysvetlenie a doplnenie súťažných podkladov v nasledovných bodoch:
1. V SP časti B.3 OBCHODNÉ PODMIENKY DODANIA PREDMETU ZÁKAZKY, v Návrhu Zmluvy
o dielo v čl. III., bod 4. je uvedené, že Zhotoviteľ, okrem iného, zhotoví dielo v súlade s
podmienkami právoplatného stavebného povolenia.
Žiadame obstarávateľa pre vylúčenie pochybností o vysvetlenie, či stavebné povolenie
zabezpečí Objednávateľ?
Zo súťažných podkladov máme za to, že povolenie na realizáciu je zabezpečuje Objednávateľ.
2. V SP časti B.3 OBCHODNÉ PODMIENKY DODANIA PREDMETU ZÁKAZKY, v Návrhu Zmluvy
o dielo v čl. IV., bod 1. je uvedené, že Objednávateľ odovzdá stavenisko zhotoviteľovi a
zhotoviteľ stavenisko prevezme v termíne po splnení podmienky v Čl. III. odsek 2.
V Čl. III. odsek 2 sme však neidentifikovali žiadnu podmienku, radi by sme sa verejného
obstarávateľa opýtali, či sa náhodou nejedná o chybu, poprípade akú podmienku mal
verejný obstarávateľ namysli?
3. V SP časti B.3 OBCHODNÉ PODMIENKY DODANIA PREDMETU ZÁKAZKY, v Návrhu Zmluvy
o dielo v čl. VIII., bod 14. je uvedené okrem iného, že “Vlastníkom diela je po dobu
zhotovovania Objednávateľ“.
Radi by sme sa verejného obstarávateľa opýtali, či sa náhodou nejedná o chybu (vlastníkom
diela má byť po dobu zhotovovania Zhotoviteľ) poprípade, ako sa má dané ustanovenie
vykladať, a to najmä vo väzbe na článok IV. bod 6. a 7. zmluvy, ktoré predpokladajú, že dielo
sa odovzdáva a preberá až po jeho úplnom zhotovení? (pozn.: obdobne tiež aj Článok VI. bod
2. predpokladá, odovzdanie a prevzatie diela až na základe protokolu po jeho úplnom
zhotovení, práve s odkazom na článok IV bod 6 zmluvy).“

Odpovede na otázky:
č.1.Povolenie na realizáciu zabezpečí Objednávateľ.
č.2.Jedná sa o podmienku čl. III. odsek 2. Zhotoviteľ vyhlasuje, že mu je známy rozsah prác a výkonov vyžadovaných touto zmluvou o dielo a že sú mu známe všetky podstatné okolnosti na riadne a včasné vykonanie diela tak, ako bolo možné pri vynaložení primeranej odbornej starostlivosti zistiť a predpokladať z obsahu uvedených podkladov v čase predloženia súťažnej ponuky zhotoviteľa.
č.3.Vlastníkom diela je po dobu zhotovovania Zhotoviteľ.